Μπάρμπαρα Μπόξερ

Η Μπάρμπαρα Σου Λέβι Μπόξερ (αγγλικά: Barbara Sue Levy Boxer, 11 Νοεμβρίου 1940), είναι Αμερικανίδα πολιτικός και λομπίστρια, που υπηρέτησε ως Γερουσιαστής των Ηνωμένων Πολιτειών για την Καλιφόρνια από το 1993 έως το 2017. Είναι μέλος του Δημοκρατικού Κόμματος.https://www.congress.gov/member/barbara-boxer/B000711 

Επίσης, υπηρέτησε και ως Μέλος της Βουλής των Αντιπροσώπων των ΗΠΑ για την 6η περιφέρεια της Καλιφόρνιας από το 1983 έως το 1993. 

 Βιογραφία 
Γεννήθηκε στις 11 Νοεμβρίου 1940, στο Μπρούκλιν της Νέας Υόρκης.http://www.britannica.com/biography/Barbara-Boxer Σπούδασε στο Κολέγιο Μπρούκλιν και εργάστηκε ως χρηματιστής για αρκετά χρόνια, πριν μετακομίσει στην Καλιφόρνια. Κατά τη διάρκεια της δεκαετίας του 1970 εργάστηκε ως δημοσιογράφος για την εφημερίδα Πασίφικ Σαν και ως βοηθός του Αμερικανού Αντιπροσώπου Τζον Μπάρτον.http://www.congressmerge.com/onlinedb/cgi-bin/newmemberbio.cgi?member=CAJR 

 Πολιτική 
Υπηρέτησε στην Επιτροπή Εποπτών της Κομητείας Μαρίν για έξι χρόνια, όπου ανέλαβε και την προεδρία της Επιτροπής. Το 1982, εξελέγη στην Βουλή των Αντιπροσώπων, αντιπροσωπεύοντας την 6η Βουλευτική Περιφέρεια της Καλιφόρνια.https://www.govtrack.us/congress/members/barbara_boxer/300011 Συμμετείχε στην Επιτροπή Ένοπλων Υπηρεσιών και στην εποπτεία της κυβέρνησης, περνώντας διάφορες μεταρρυθμίσεις προμηθειών.http://biography.yourdictionary.com/barbara-boxer

Η Μπόξερ κέρδισε τις εκλογές για την είσοδό της στη Γερουσία το 1992. Το 2004 κατάφερε να καταγράψει ιστορικό ρεκόρ ψήφων για τις εκλογές της Γερουσίας, λαμβάνοντας 6,96 εκατομμύρια ψήφους. Το ρεκόρ αυτό το ξεπέρασε η Γερουσιαστής Νταϊάν Φάινσταϊν το 2012.http://www.kentucky.com/2010/10/04/1463554/californias-boxer-faces-toughest.html Στη Γερουσία, η Μπάρμπαρα Μπόξερ, είναι μέλος της Επιτροπής Περιβάλλοντος και Δημόσιων Έργων, καθώς και της Επιτροπής Δεοντολογίας.http://www.opensecrets.org/cmteprofiles/overview.php?cmte=SENV&cmteid=S10&cycle=2016

Στις 8 Ιανουαρίου 2015 η Μπόξερ ανακοίνωσε ότι δεν θα επιδιώξει την επανεκλογή της το 2016.

Παραπομπές

Εξωτερικοί σύνδεσμοι


Κατηγορία:Γερουσιαστές των ΗΠΑ
Κατηγορία:Καλιφόρνια
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Εβραίοι
Κατηγορία:Μέλη της Βουλής των Αντιπροσώπων (ΗΠΑ)